એવું પણ બની શકે કે મૃત્યુના ભય થકી પુનર્જન્મનો કોન્સેપ્ટ ઊભો થયો હોય. આ રીસર્ચ થયું છે તે પ્રમાણે જ્યારે મૃત્યુના વિચારો વધુ આવ્યા હોય ત્યારે વધુ બાળકો ઇચ્છવામાં આવેલા હતા. મૃત્યુના વિચારોમાં ઘટાડો થયો હોય ત્યારે ઓછા બાળકો ઇચ્છવામાં આવેલા. વ્યવસાયમાં પડેલી ડચ સ્ત્રીઓએ બાળકો કારકિર્દીમાં બાધારૂપ બની શકે માટે બાળકો ઈચ્છેલા નહિ. પુરુષોને એમાં કોઈ ફરક પડતો નહોતો. અત્યારની અતિશય વસ્તી વધારામાં સંતતિ નિયમનનો વિરોધ કરનારા માનવજાતના શત્રુઓ ભલે લાગે, પણ જે પ્રજાઓ ચુસ્ત ધાર્મિક છે જેવા કે મુસ્લિમ અને જ્યુઇશ સંતતિ નિયમનમાં માનતાં નથી તે પણ હકીકત છે. ભારતમાં સંતતિ નિયમન આવ્યું છે પણ ક્યારે? અતિશય વસ્તી વધ્યા પછી. બીજું વસ્તી અતિશય વધવાના અનેક કારણો હોઈ શકે.